Rickroll

Rickroll，又叫做，係一種惡作劇同埋網絡迷因，主要同力克·艾斯里喺1987年出嘅歌曲《Never Gonna Give You Up》嘅音樂影片有關。

呢種現象屬於網絡惡搞文化，係一種釣魚式攻擊。透過睇落去好正嘅標題吸引觀眾點進去，最終只會見到《Never Gonna Give You Up》嘅音樂影片同埋舞動嘅歌手或者喺影片入面插入呢段MV，而呢個行為叫做「Rickrolled」，意思被人Rickroll咗。

Rickroll係衍生自類似嘅誘騙點擊類型“duckrolling”，喺2006年嘅4chan論壇入面出現。2007年愚人節Rickroll喺4chan爆紅，仲喺第二年流傳咗去其它網站。呢個迷因喺2008年因出現喺好多個公開場合成為咗主流關注點，尤其係2008年愚人節YouTube喺其網站嘅惡搞。

呢個迷因出現時，原曲演唱者艾斯利啱啱重返歌唱事業，對接唔接受迷因帶來嘅新人氣覺得猶豫，不過後來就欣然接受，仲參加咗2008年梅西感恩節大遊行，仲喺活動入面公然對大眾進行Rickroll。從此之後，艾斯利重振事業，並且佢本人都被人Rickrolled咗好多次。

惡搞文化